**ACTE NECESARE PENTRU OBŢINEREA LICENŢEI**

 Pentru obţinerea sau prelungirea licenţei, solicitantul depune la Agenţia Medicamentului şi Dispozitivelor Medicale:

 a) cererea în care se indică: denumirea, forma juridică de organizare, IDNO-ul întreprinderii sau al organizaţiei ori numele, prenumele, adresa şi IDNP-ul persoanei fizice solicitante; genul de activitate, integral sau parţial, pentru a cărui desfăşurare se solicită licenţa; asumarea pe propria răspundere de către solicitantul de licenţă a responsabilităţii pentru respectarea condiţiilor de licenţiere la desfăşurarea genului de activitate pentru care se solicită licenţa şi pentru autenticitatea documentelor prezentate;

 b) copia actului de proprietate sau a contractului de locaţiune a imobilului unde se va desfăşura activitatea licențiată:

Art. 4 alin. (4) din Legea ocrotirii sănătăţii nr. 411/1995;

Art. 36 alin. (1) din Legea cadastrului bunurilor imobile nr.1543/1998;

Hotărârea Guvernului nr. 504/2012 pentru aprobarea Regulamentului sanitar privind dotarea şi exploatarea farmaciilor şi depozitelor farmaceutice;

 c) copiile diplomelor de absolvire a instituţiei superioare sau medii de specialitate în domeniul farmaceutic (după caz, certificatele de echivalare a diplomelor obţinute în străinătate, eliberate în modul stabilit)

 Art. 22 alin. (1), alin. (2), alin. (21) şi Art. 27 alin. (1) din Legea nr.1456/1993 cu privire la activitatea farmaceutică;

 d) copia certificatului ce confirmă perfecţionarea continuă a cunoştinţelor:

Art. 9 alin. (3) și Art. 10 alin. (1) și (3) din Legea ocrotirii sănătăţii nr. 411/1995;

Art. 22 alin. (1), alin. (3) din Legea nr. 1456/1993 cu privire la activitatea farmaceutică;

 e) copiile ordinelor de angajare a conducătorilor unităţilor farmaceutice şi filialelor acestora:

Art. 143 lit. e) şi Art. 22 alin. (4) din Legea nr. 1456/1993 cu privire la activitatea farmaceutică;

Art. 65 alin. 1 din Codul Muncii al Republicii Moldova nr. 154/2003).